Review งบ 4Q64 : ADVANC DTAC TRUE
27 กุมภาพันธ์ 2565

Review งบ 4Q64 : ADVANC DTAC TRUE
ราคาหุ้นตอบรับการควบรวมไปมากแล้ว
เราคงมุมมองเชิงบวกต่อการควบรวมกิจการระหว่าง DTAC และ TRUE เนื่องจากเราเล็งเห็นถึงโครงสร้างตลาดโทรศัพท์เคลื่อนที่ที่จะกระจุกตัวมากขึ้น ซึ่งจะนำไปสู่การแข่งขันที่สมเหตุสมผลมากขึ้นในแง่ของการได้มาซึ่งสมาชิก การจัดหาใบอนุญาตให้ใช้คลื่นความถี่ และการขยายเครือข่าย ซึ่งจะส่งผลให้ความสามารถในการทำกำไร การเติบโต และผลตอบแทนผู้ถือหุ้นดีขึ้นในที่สุด ตอนนี้เรากำหนดความเป็นไปได้ 100% ให้กับการรวมกิจการหลังจากที่ DTAC และ TRUE ลงนามในข้อตกลงควบรวมกิจการเมื่อวันที่ 18 ก.พ.
มุมมอง KS
เราปรับลดมุมมองต่อกลุ่มธุรกิจจาก “บวก” เป็น “กลาง” เพื่อให้สอดคล้องคำแนะนำหุ้นของเรา แม้ว่าภาคธุรกิจจะมีแนวโน้มเป็นบวกท่ามกลางโครงสร้างตลาดโทรคมนาคมที่ปรับตัวดีขึ้น แต่หุ้นโทรคมนาคมทั้งหมดที่อยู่ภายใต้การวิเคราะห์ของเรา ยกเว้น DTAC ก็ถือว่าเต็มมูลค่า เมื่อเทียบกับราคาเป้าหมายปี 2565 ของเรา เราเชื่อว่าราคาหุ้นของ ADVANC, DTAC และ TRUE รวมศักยภาพจากการควบรวมไว้ในราคาแล้ว
DTAC ยังคงเป็นหุ้นเด่นในกลุ่มของเรา เนื่องจากหุ้นมีการซื้อขายที่ EV/EBITDA ที่ถูกกว่าของ ADVANC และ TRUE นอกจากนี้เรายังเชื่อว่า EV/EBITDA ของ DTAC สมควรได้รับการปรับใหม่เพื่อให้สอดคล้องกับ TRUE โดยอิงจากความคืบหน้าล่าสุดของการควบรวมกิจการ
ปัจจัยเสี่ยง ความเสี่ยงขาขึ้นต่อคำแนะนำ “เป็นกลาง” ต่อกลุ่มของเรา ได้แก่
1) มูลค่าของการผนึกกำลังที่เสนอสูงกว่า 3 พันล้านดอลลาร์ฯ
2) รายได้ที่เติบโตของอุตสาหกรรมสูงเกินคาดจากการฟื้นตัวของเศรษฐกิจและการแข่งขันที่มีสมเหตุมากขึ้น
3) การประมูลคลื่นความถี่ 3.5 GHz จะล่าช้าออกไปอีกจากต้นปี 2566
KS #KSecurities #หุ้น #ลงทุน #INVESTMENT #ICT
เปิดพอร์ตลงทุน >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp